****

**Billund Lokalafdeling**

**Inviterer til en gratis formiddag torsdag den 19. september 2024 kl. 9.30 til ca. 12.30 i Vorbasse Sognehus, Kirkegade 19, Vorbasse.**

**Cand. Psych.aut. Camilla Bechsgaard, Odense har et stort emne, som utrolig mange familier og organisationer kan nikke genkendende til:**

***”SORG - ACCEPT - LIVSKVALITET”***



**Når livet skal leves med et handicap eller en alvorlig sygdom, der medfører funktionsnedsættelse(r), er det både den ramte selv, og de nærmeste pårørende, der skal arbejde med at finde et anderledes/nyt ståsted i hverdagen. Foredraget vil sætte ord på nogle af de reaktioner, man kan opleve undervejs i forløbet, og tilbyde idéer, redskaber og input til, hvordan det er muligt stadig at finde livskvalitet i de nye/ændrede vilkår. Funktionsnedsættelse kan være demens, Parkinsons, blodprop, hjerneblødning, ulykker, piskesmæld, sklerose, følgevirkninger af Corona og kræft, nedsat syn eller hørelse, bivirkninger efter behandlinger.**

**I formiddagens løb vil Camilla komme med konkrete oplæg, og ud fra nogle debatspørgsmål kan man snakke sammen ved bordene.**

**Vi starter med kaffe og rundstykker kl. 9.30, hvorefter Camilla styrer formiddagen for os. Ved ca. 12.00 tiden serveres der pålægslagkage samt vand, øl eller vin, så kan vi komme hjem til en lille middagslur. Det er både for medlemmer og ikke medlemmer, så kender du nogen som kunne have glæde af arrangementet, så sig det blot til vedkommende og dennes eventuelle pårørende også.**

**Der er teleslyngeanlæg og skrivetolkning. Vel mødt til en oplysende og interessant formiddag, hvor der vil blive fokuseret på nogle af de udfordringer man kender fra hverdagen når man har et handicap eller er i familie med en funktionshæmmet.**

**Tilmelding til arrangementet senest mandag den 16. september kl. 12.00**

**til Kristian Hansen. Mail:** **karinogkristian@gmail.com** **Tlf. 3012 8351.**

**Lokalpuljen for Danske Handicaporganisationer støtter vores arrangement.**

**Mange venlige hilsner**

**Høreforeningen**

**Følg os på vores hjemmeside:** [**www.billund-hoereforening.dk**](http://www.billund-hoereforening.dk)